CELEX: 32011R0316
Language: el
Date: 2011-03-30 00:00:00
Title: Κανονισμός (ΕΕ) αριθ. 316/2011 της Επιτροπής, της 30ής Μαρτίου 2011 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

1.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 86/61
            
         ΚΑΝΟΝΙΣΜΌΣ (ΕΕ) αριθ. 316/2011 ΤΗΣ ΕΠΙΤΡΟΠΉΣ
   της 30ής Μαρτίου 2011
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι, βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη Συνδυασμένη Ονοματολογία η οποία όμως δεν συμμορφούται με τον παρόντα κανονισμό.
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Μαρτίου 2011.
      
         
            Για την Επιτροπή, εξ ονόματος του Προέδρου,
         
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Μεταχειρισμένο ημιφορτηγό όχημα (pick-up) με ανασπώμενη πλατφόρμα φόρτωσης για μεταφορά προσώπων και εμπορευμάτων (αποκαλούμενο «όχημα πολλαπλών χρήσεων»), με κινητήρα ντίζελ κυλινδρισμού 3 200 cm3, αυτόματο κιβώτιο ταχυτήτων, τετρακίνηση (4 × 4), και μήκος μεταξονίου 320 cm.
                  Αποτελείται από:
                  
                              —
                           
                           
                              τετράθυρο θάλαμο οδήγησης εξοπλισμένο με δύο σειρές καθισμάτων για 5 άτομα, συμπεριλαμβανομένου του οδηγού. Ο θάλαμος οδήγησης διαθέτει πολυτελές εσωτερικό, με ηλεκτρικά ρυθμιζόμενα δερμάτινα καθίσματα, ζώνες ασφαλείας τριών σημείων πίσω από το κάθισμα του οδηγού, ηλεκτρικά παράθυρα και κλιματισμό. Είναι εξοπλισμένο με ραδιοφωνικό δέκτη, σύστημα ραδιοπλοήγησης και συσκευή αναπαραγωγής CD/DVD,
                           
                        
                              —
                           
                           
                              ανοιχτό χώρο φόρτωσης εσωτερικού μήκους 156 εκατοστών. Οι πλευρές και η θύρα του χώρου φόρτωσης έχουν ύψος 50 cm. Οι πλευρές φέρουν άγκιστρα για πρόσδεση του φορτίου. Το μήκος του χώρου φόρτωσης μπορεί να επεκταθεί σε 206 εκατοστά με άνοιγμα της πίσω θύρας και τοποθέτηση ενός στοιχείου υπό μορφή φραγμού.
                           
                        
               
                  8703 33 90
               
               
                  Η κατάταξη διέπεται από τις διατάξεις των γενικών κανόνων 1 και 6 για την ερμηνεία της Συνδυασμένης Ονοματολογίας, καθώς και από το κείμενο των κωδικών ΣΟ 8703, 8703 33 και 8703 33 90.
                  Αποκλείεται η κατάταξη στην κλάση 8704 ως αυτοκίνητο όχημα για μεταφορά εμπορευμάτων, δεδομένης της σκοπούμενης χρήσης του, η οποία είναι σύμφυτη με το σύνολο των αντικειμενικών χαρακτηριστικών και τη γενική του εμφάνιση, ως όχημα κατασκευασμένο κυρίως για τη μεταφορά προσώπων. Το μέγιστο εσωτερικό μήκους του δαπέδου του χώρου για τη μεταφορά εμπορευμάτων οριοθετείται από τις πλευρές και την πίσω πόρτα, όταν αυτή είναι κλειστή. (Βλέπε επίσης τις επεξηγηματικές σημειώσεις του εναρμονισμένου συστήματος για την κλάση 8703 και τις επεξηγηματικές σημειώσεις της Συνδυασμένης Ονοματολογίας για την κλάση 8703).
                  Το όχημα πρέπει επομένως να καταταγεί στον κωδικό ΣΟ 8703 33 90 ως μεταχειρισμένο αυτοκίνητο όχημα που είναι κατασκευασμένο κυρίως για τη μεταφορά προσώπων.